stanford-oval/wikipedia huggingface dataset:
מונטניארדים
עלייה

שורשי המונטניארדים נעוצים עוד בוויכוח הגדול שהסעיר את המועדון היעקוביני בשלהי 1791, כשז'אן פייר בריסו קרא לצאת למלחמה נגד הגולים האריסטוקרטים, שתכננו לחסל את המהפכה, והאימפריה הרומית הקדושה שסיפקה להם מקלט. מקסימיליאן רובספייר ראה בעימות צבאי סכנה גדולה ודרבן את האופוזיציה לכך בתוך המועדון. בעוד אנשי בריסו היוו את הבסיס לז'ירונדינים, הגרעין המונטניארדי החל להתגבש נגדם כבר אז. ציר האספה המחוקקת מארי ז'וזף לקיניו (צר') טבע את המושג "ההר", ממנו נגזר שם הסיעה, בנאום ב-27 באוקטובר 1791, כשהוא מתייחס לנציגי השמאל שישבו בספסלים הגבוהים, אך זה טרם הפך לשכיח. האגף היעקוביני שתמך ברובספייר התאפיין בסמכותנות ופופוליזם, בחתירה לממשל ריכוזי עם רשות מבצעת חזקה (הז'ירונדינים העדיפו רשות מחוקקת שתרסן את הזרוע הביצועית), בקיצוניות אידאולוגית אך במתינות זהירה בענייני חוץ. ב-9 באוגוסט 1792 התאספה ועדה של נציגי הרבעים, בראשות ז'ורז' דנטון ממועדון הקורדליירים, הדיחה את הקומונה של פריז וארגנה למחרת הפיכה נגד המלך שהסתיימה בכך שביקש מקלט באספה ונעצר. אירועי ה-10 באוגוסט אורגנו מחוץ למבנה השלטוני הקיים, אך השמאל היעקוביני באספה מיהר להתייצב לצד הקומונה החדשה והמוני הסנקילוטים הפריזאים שהיוו את בסיס כוחה. באי-הוודאות ששררה במהלך הבחירות לוועידה הלאומית (קונבנט) החדשה, שהתאספה ב-20 בספטמבר, התגבשה ברית בין שני כוחות אלה. מתוכם התמצבו שלושה מנהיגים: דנטון, רובספייר והעיתונאי הקיצוני והפופולרי ז'אן-פול מארה, שתפקדו כמעין "טריומווירט". צירי הוועידה שהזדהו עמם ישבו בספסלים הגבוהים משמאל ליושב-הראש, ורק מאז התקבלו השמות "ההר" ו"מונטניארדים" ונעשו נפוצים.
כמו כל הכוחות הפוליטיים במהפכה הצרפתית, המונטניארדים לא היו מפלגה ממוסדת או סיעה מגובשת אלא גוש הצבעה רופף שצירים נעו אליו וממנו. הם מנו בין 135 איש בחולשתם ועד ל-270 בשיאם, ובדרך כלל היו להם סביב המאתיים. הם תמיד היוו מיעוט מבין כלל הצירים, 749 במספר, אך היו גוש חזק יותר מהז'ירונדינים עם 160 איש ומ"המישור", השם הכולל לצירים הלא-משויכים והעצמאיים. עקב כך, היוו את הכח הדומיננטי בקונבנט. רבים מהמונטניארדים שהשתייכו לרדיקלים הפריזאים היו חברים במועדונים כמו זה של הקורדליירים, וכמעט או כלל לא היו קשורים למועדון היעקוביני הגדול והמשפיע. בהמשך הצטרפו רובם של אלו, כמו דנטון וקאמי דמולן, לדיונים בו ונוצרה חפיפה ניכרת בין היעקובינים למונטניארדים. עם זאת היו חריגים בולטים, דוגמת לזאר קרנו ורובר לנדה, שהעדיפו את הוועידה על האווירה הפתוחה במועדון ולא היו חברים בו.
הקץ

אף שהדבר לא היה ברור, הפיכת ה-9 בתרמידור (התאריך בלוח השנה המהפכני של צרפת) סיימה את תחילת נפילתם של המונטניארדים. הוועידה הלאומית מאסה בהפרזות ובטרור שהפעילו. בתחילה הייתה הקואליציה הרופפת שפעלה נגד רובספייר מורכבת גם מאנשי שמאל שהיו קיצוניים ממנו בדרישה לאלימות, אבל משפטו של ה"נציג בתפקיד" ז'אן-בטיסט קארייר שפך אור על זוועות אירועי השנה שעברה וסיפק אמתלה לרוב השקט בקונבנט, שביקש מתינות, לפנות נגדם. ד'ארבואה, וארן ועוד כמה נעצרו במרץ 1795 ונגזר עליהם גירוש לגיאנה הצרפתית. מונטניארדים-לשעבר שפנו לכיוון השני, כמו פושה או פררון, היו גורם חשוב בהסטת המפה הפוליטית ימינה; הם התנערו מהמדיניות שקידמו בעבר והפכו למובילי "ריאקציית תרמידור", כפי שנודעה התקופה הבאה שעמדה בסימן של שמרנות. הסיעה השלטת של פעם, שנפגעה קשות במחזורי ההוצאות להורג שהמיטה על עצמה, אצרה מעט כח לבלום את המהפך. "ההר" החזק הצטמצם לקבוצת מיעוט שכונתה "הפסגה" (Crête) בקונבנט שאחרי תרמידור. כבר ב-11 בנובמבר 1794 נסגר המועדון היעקוביני ואגודות שמאלניות נרדפו על ידי המונים זועמים שקרוביהם נרצחו בטרור.
סופה של "הפסגה" הגיע ב-20 במאי 95', בהתקוממות פרריאל. המון זועם של סנקילוטים פריזאים התנפל על בניין הקונבנט, במהלך שהזכיר את ימי השליטה של המונטניארדים, ותבע את השבת פיקוח המחירים שהוסר על ידי התרמידוריאנים, שחרור אסירים שמאלנים וחיסול כל מי שנחשד בבגידה וסיוע לאויבי המהפכה. אחד-עשר צירים מ"הפסגה" נפנו לסייע להמון והחלו להעביר הצעות שקיבלו את דרישותיו. כמה היסטוריונים שיערו שהרוב בקונבנט הניח להם כדי שיפלילו את עצמם. עם דיכויה של המרידה – שהייתה מעין היפוך קוטבי לנפילת הבסטיליה ב-1789, שהעלתה ככח חשוב את ההמון הפריזאי עליו נשענו המונטניארדים; עתה גונה כאספסוף רצחני בעיתונות, וזו הייתה פעולתו האחרונה – נעצרו האחד-עשר במהירות. שישה מהם נידונו למוות, כשחמישה מתוכם מתאבדים בטרם גזר הדין. היה זה קצם של המונטניארדים ככח פוליטי.
שמם אומץ על ידי הדמוקרטים הסוציאליסטים בהנהגת אלכסנדר לדרו-רולן ברפובליקה הצרפתית השנייה.
לקריאה נוספת

Mona Ozouf, Montagnards, בתוך: François Furet, Mona Ozouf, A Critical Dictionary of the French Revolution, Harvard University Press, 1989. עמ' 380–391.
הערות שוליים

↑  על השם: Morris Slavin, The Making of an Insurrection: Parisian Sections and the Gironde, Harvard University Press, 1986. עמ' 2.
| --- | --- |
בקרת זהויות :  BnF: cb133258676 (data)  VIAF: 157136151   WorldCat (עם VIAF): 157136151
מגדל על הגדה

| --- | --- |

 הבניין הגבוה באירופה בתקופה:  2007 - 2010
 בניין קודם:  טריומף פאלאס
 בניין הבא:  ערי הבירה
 מידע כללי
 סוג:  גורד שחקים
 שימוש:  משרדים מסחריים
 כתובת:  גדת פרסננסקאיה 10
 מיקום:  מוסקבה
 מדינה:  רוסיה
 בעלים:  Enka
 הקמה ובנייה
 תקופת הבנייה:  2003–2007 (כ־4 שנים)
 תאריך פתיחה רשמי:  2007 
 עלות:  200 מיליון דולר
 אדריכל:  RTKL Associates
 מידות
 גובה:  מגדל "A": גובה 85 מטר מגדל  "B": גובה 127 מטר מגדל  "C": גובה 268 מטר
 שטח:  254,000 מ"ר 
 קומות:  מגדל "A": קומות: 17 מגדל "B": קומות: 27 מגדל "C": קומות: 59
 קואורדינטות:  55°44′48″N 37°32′13″E﻿ / ﻿55.746666666667°N 37.536944444444°E﻿ / 55.746666666667; 37.536944444444
 bashnya-na-naberezhnoj.ru
  (למפת מוסקבה מוגדלת) מגדל על הגדה(למפת מוסקבה רגילה) מגדל על הגדה he
 
מגדל על הגדה (ברוסית: Башня на Набережной) הוא קומפלקס של שלושה בניינים בגובה שונה שנמצא במוסקבה סיטי, מרכז העסקים הבינלאומי של מוסקבה.
הקומפלקס כולל שלושה בניינים:
מגדל "A": מתנשא לגובה 85 מטר וכולל 17 קומות
מגדל "B": מתנשא לגובה 127 מטר וכולל 27 קומות
מגדל "C": מתנשא לגובה 268 מטר וכולל 59 קומות
בקומה הראשונה של מגדל "B" נמצאת מסעדת Ash
מחוז ילובור

ילובור היה מחוז בחלק המערבי של אתיופיה, עם בירתה שלה גור ואחרי 1978 הבירה עברה לעיר מאטה. השם ילובור מגיע משתי מילים משפת האורומו, "ילו" שהוא שם של מקום ו"אבבורה" שהוא שם של אדם כלשהו ולכן אפשר לתרגם ש "ילא שייך לאבבורה".
ילובור גבלה במערבה בסודאן, ובין המחוזות האתיופים מחוז  מחוז וואלגה בצפון ומחוז קאפה בדרום.
היסטוריה

עד לשנת 1889 ריבונות על השטח היה בידי ממלכה עצמאית שנכבשה על ידי אתיופיה.
עם האימוץ של החוקה החדשה בשנת 1995 ילובור נחלקה בין המחוזות האתניים החדשים, החצי המערבי של המחוז הפך להיות מחוז גמבלה החדש והחלק המזרחי התחלק לשניים באזור שהתיישבו בו בני האורומו סופח למחוז אורומיה ונקרא נפת ילובור ומה שנשאר מהמחוז נכלל במחוז מדינת האומות, הלאומים ועמי הדרום.
מוסא ניאחאטה

מוסא ניאחאטה (בצרפתית: Moussa Niakhaté; נולד ב-8 במרץ 1996) הוא כדורגלן צרפתי המשחק בעמדת הבלם בקבוצת אולימפיק ליון מהליג 1 ובנבחרת סנגל.
קריירת מועדונים

ניאחאטה גדל במחלקות הנוער של ליל, ואקאל וואלנסיין. בשנת 2014 החל לשחק בקבוצה הבוגרת של ואלנסיין במסגרת ליגת המשנה הצרפתית. הוא ערך 72 הופעות ליגה במדי המועדון, בהן הבקיע שער אחד.
ב-1 ביולי 2017 חתם ניאחאטה ממץ מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 0–2 לז'ירונדן דה בורדו במסגרת המחזור השני בליגה לעונת 2017/2018. הוא שיחק במועדון במשך עונה אחת, בה ערך 35 הופעות ליגה.
ב-7 ביולי 2018 חתם ניאחאטה על חוזה לחמש עונות במיינץ 05 מהבונדסליגה. ב-18 באוגוסט ערך את הופעת הבכורה שלו במועדון, בניצחון 1–3 על ארצגבירגה אווה במסגרת הסיבוב הראשון של הגביע הגרמני לעונת 2018/2019. ב-26 באוגוסט ערך את הופעת הבכורה שלו בליגה, בניצחון 0–1 על שטוטגרט במסגרת המחזור הראשון לעונת 2018/2019. ב-3 במאי 2019 הבקיע את שער הבכורה שלו במועדון, בתיקו 3-3 נגד ר.ב. לייפציג במסגרת המחזור ה-32 בליגה. הוא שיחק במועדון במשך ארבע עונות, בהן ערך 128 הופעות ליגה והבקיע תשעה שערים.
ב-6 ביולי 2022 חתם ניאחאטה על חוזה לשלוש עונות בנוטינגהאם פורסט מהפרמייר ליג. ב-6 באוגוסט ערך את הופעת הבכורה שלו במועדון, בהפסד 0–2 לניוקאסל יונייטד במסגרת המחזור הראשון בליגה לעונת 2022/2023.
ב-4 ביולי 2024 חתם באולימפיק ליון.
קריירה בינלאומית

ב-24 במרץ 2023 ערך ניאחאטה את הופעת הבכורה שלו בנבחרת סנגל, בניצחון 5-1 על נבחרת מוזמביק במסגרת מוקדמות גביע אפריקה לאומות 2023.
נכלל בסגל נבחרת סנגל לטורניר גביע אפריקה לאומות 2023.
הערות שוליים

↑  Moussa Niakhaté unterschreibt bis 2023 באתר Kicker, ‏ 7 ביולי 2018 (בגרמנית)
↑  Forest complete Moussa Niakhaté signing באתר הרשמי של נוטינגהאם פורסט, 6 ביולי 2022 (באנגלית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
מדנס סוכנות לביטוח

| --- | --- |

 נתונים כלליים
 מייסדים:  שוקי מדנס
 תקופת הפעילות:  1973–הווה (כ־51 שנים)
 משרד ראשי:  תל אביב
 בעלות:  שוקי מדנס 64%   הראל השקעות 24.7%   בנק איגוד 10%
 ענפי תעשייה:  ביטוח
 עובדים:  400
  
 www.madanes.com
 
מדנס סוכנות לביטוח היא סוכנות המציעה ביטוח בריאות (בריאות, סיעוד, ביטוחי שיניים, ביטוחי נסיעות לחול), ביטוחי חיים, ביטוחים אלמנטריים לעסקים ולפרט. כמו כן היא מספקת היתר הגנה משפטית, ניהול תביעות וניהול סיכונים. הסוכנות נמצאת בשליטתו של שוקי מדנס ובין בעלי המניות נמנית קבוצת הראל השקעות בביטוח ושירותים פיננסים בע"מ. קבוצת מדנס מעסיקה כ-400 עובדים ומפעילה 5 מוקדים.
היסטוריה

שוקי מדנס החל את דרכו כסוכן ביטוח בשנת 1973 ובאותה שנה הקים את מדנס סוכנות לביטוח (כיום משמש שוקי מדנס כיושב ראש קבוצת מדנס). שנתיים לאחר הקמת הסוכנות, קיבל שוקי מדנס נציגות וחברות ב-MDU הבריטית ובשנת 1989 קיבל את נציגות לויד'ס הבריטית.
בשנת 1990 צירפה מדנס את כל חברי לשכת עורכי הדין לביטוח אחריות מקצועית ובשנת 1992 הוקמה החברה לניהול סיכונים ברפואה בע"מ (מקבוצת מדנס) על ידי עו"ד טליה חלמיש שני. בשנת 2012 התמנה אוהד מדנס למנכ"ל משותף עם עו"ד חלמיש שני.
בשנת 2014 דורגה סוכנות הביטוח מדנס על ידי 'דן אנד ברדסטריט' כסוכנות השנייה בגודלה במדינת ישראל. באותה השנה הפכה לנציגה הרשמית של WBN (רשת סוכנויות הביטוח הבינלאומית) ומאותו שלב הפכה לסוכנות שמייצגת את הרשת בישראל ללקוחותיה הבין-לאומיים. מדנס מספקת שירותי ביטוח לחברות בינלאומיות בישראל, הן ללקוחות ישראליים והן לחברות זרות (באמצעות נציגות מקומית).
בשנת 2015 מדנס הייתה סוכנות הביטוח העצמאית הגדולה ביותר במדינת ישראל . היא מספקת שירותי ביטוח לכמיליון לקוחות ומטפלת בכשמונים אלף תביעות בשנה. בשנת 2015 היקף הפרמיה השנתית של מדנס היה למעלה ממיליארד ש"ח.
באוקטובר 2015 נקנסה מדנס ביחד עם הראל חברה לביטוח בסך של 6.4 מיליון שקל על ידי הרשות ההגבלים העסקיים, בגין פגיעה בתחרות בשוק ביטוח אחריות מקצועית רפואית.
החזקות

כ-65% מהחברה נמצאים בעלותו של שוקי מדנס, 24.7% בבעלות הראל השקעות וכ-10% בבעלות בנק איגוד.
שירותי החברה

ביטוח חיים וביטוח אלמנטרי - חטיבת החיים כוללת ביטוחי חיים, ביטוח פנסיוני, ביטוח אובדן כושר עבודה, ביטוח למקרה מוות. ביטוח אלמנטרי כולל ביטוחים לעסקים ולפרט; כולל ביטוח עסק, ביטוח רכב, ביטוח דירה, ביטוח סייבר.
ביטוח אחריות מקצועית - מדנס מספקת ביטוחים פרטניים והסדרי פוליסות קולקטיביות למוסדות רפואיים, צוותים פרא-רפואיים ורופאים מהמגזר הפרטי והציבורי.
ניהול סיכונים - פיתוח מערכי ותוכנות ניהול סיכונים, לשיפור איכות הטיפול הרפואי ומזעור הסיכון למטופלים.
שירותים משפטיים - שירותי ניהול תביעות וייעוץ משפטי בתחום האחריות המקצועית הרפואית באמצעות צוות עורכי דין ורופאים מומחים.
ביטוח בריאות - מדנס מציעה ביטוחי בריאות של כל חברות הביטוח. במדנס מבוטחים בביטוחי בריאות קולקטיביים (ביטוח בריאות קבוצתי) חברות וארגונים, ביניהם "חבר", "צוות - ארגון גמלאי צה"ל", שטראוס גרופ, לשכת עורכי הדין, לשכת רואי החשבון, הר"י (ההסתדרות הרפואית בישראל), הסתדרות רופאי השיניים.
חברות בת ומיזמים משותפים

MCI – Medical Consultants International – חברת בת של מדנס. מספקת שירותי ניהול תביעות וייעוץ משפטי בתחום אחריות מקצועית רפואית.
MRM – Medical Risk Management – חברת ניהול סיכונים ברפואה בע"מ מקבוצת מדנס.
מדנס שירותי רפואה מתקדמים בע"מ - שירות רפואה משלימה למבוטחים .
מדנס קפיטל - שירותי תכנון פיננסי הוליסטי בהתאמה אישית וניהול הון.
קאריסק סוכנות לביטוח - סוכנות משותפת למדנס וחברת טלקאר יבואנית קיה.
אופציה סוכנות לביטוח בע"מ - פיתוח ושיווק מוצרים ייחודיים לאנשים עם מגבלה רפואית שלא יכולים לרכוש ביטוחים רגילים.
דר מדנס צפון סוכנות לביטוח בע"מ
הערות שוליים

↑  תקציר אודות הסוכנות, באתר מדנס
↑  שוקי מדנס, באתר www.madanes.com (ארכיון)
↑  רון שטיין, ‏טליה חלמיש מונתה למנכ"לית סוכנות מדנס, באתר גלובס, 28 ביוני 2007
↑  רוני לינדר, נבחרת הבריאות: מיהם 10 המשפיעים ברפואה הישראלית?, באתר TheMarker‏, 13 בפברואר 2008
↑  דירוג סוכנויות ביטוח ונתונים כספיים, באתר גלובס duns100
↑   אסא ששון, הראל וסוכנות הביטוח מדנס פגעו בתחרות בשוק ביטוחי הבריאות - ונקנסו ב-6.4 מ' ש', באתר TheMarker‏, 21 באוקטובר 2015
↑  רונה חזקיה, ‏גלובס DUN'S 100: כ-683 מ' ש' מעמלות לסוכנויות המובילות, באתר גלובס, 17 בספטמבר 2014
↑  נובמבר 2007: ביטוח אחריות מקצועית-רפואית, באתר ההסתדרות הרפואית בישראל
↑  מידע על החברה, באתר מאגר חברות ושותפויות
↑  דר מדנס צפון סוכנות לביטוח בע"מ, באתר אתר הדירקטורים של החברות המובילות בישראל
| חברות ביטוח בישראל |
| --- | --- | --- |
| חברות פעילות | AIG • ביטוח ישיר • איילון • ביטוח חקלאי • הכשרה • הפניקס • הראל • ווישור • כלל ביטוח • מגדל • מנורה מבטחים • ענבל • שירביט • שלמה ביטוח • שומרה • ליברה • קרנית • הפול |  |
| סוכניות מובילות | מבטח סימון • מדנס |  |
| חברות שנסגרו | אבנר • אליהו • הסנה |  |
המפקח על הביטוח • התאגיד המנהל של המאגר לביטוח רכב חובה בע"מ (הפול) • איגוד חברות הביטוח בישראל • התאחדות חברות לביטוח חיים בע"מ
מגדל עוז (ביצור)

מגדל עוז בטירת רוצ'סטר.
מגדל עוז הוא מצודה שהייתה המבנה המרכזי של מבצרים וטירות בימי הביניים. בה חיו האדון ובני משפחתו, בה נמצאו חדרי השינה והאירוח, המשרדים, הנשקייה ומחסן, ובמרתף היה הצינוק. המצודה הייתה לרוב מבוצרת בנפרד ממערכי ההגנה של המבצר, וכללה מגדלים בצורים החולשים על מערכת ההגנה של המבצר. היא תוכננה כמבצר בתוך מבצר על מנת לאפשר להמשיך להגן גם אחרי שהחומה הראשונה נפרצה.
באנגלית מכונה מגדל העוז בשם Keep (שמורה) ובצרפתית Donjon. בעברית היא מכונה לעיתים גם מצודה ושמורה.
המגדל הלבן של מצודת לונדון
מוסא מוגושקוב

מוסא חוש-אחמטוביץ' מוגושקוב (ברוסית: Муса Хож-Ахматович Могушков; נולד ב-6 בפברואר 1988) הוא ג'ודוקא רוסי אשר מתחרה בקטגוריית המשקל עד 73 ק"ג.
קריירה

מוגושקוב מחזיק בשתי מדליות ארד מאליפויות העולם מהשנים 2011 ו-2014. באליפויות אירופה הוא זכה במדליית כסף בשנת 2017 ומדליית ארד בשנת 2021.
מוגושקוב התחרה פעמיים במשחקים האולימפיים בשנים 2012 ו-2020. בלונדון 2012 הוא התחרה בקטגוריית המשקל עד 66 ק"ג והודח בקרב הראשון לאחר הפסד לטרלאן קארימוב האזרי. בטוקיו 2020 הודח שוב בקרב הראשון לאחר הפסד בווזארי לרוסטם אורוג'וב האזרי. מוגושקוב לא התחרה בריו 2016, אז נבחר דניס יארצב להיות הנציג הרוסי בקטגוריית המשקל עד 73 ק"ג עקב ניקוד גבוה יותר בדירוג העולמי.
במהלך הקריירה מוגושקוב זכה בשבע תחרויות מהסבב העולמי; מהם ארבע תחרויות גראנד סלאם ושלוש תחרויות גראנד פרי.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2010 | גראנד סלאם | מוסקבה | רוסיה רוסיה |
| 2010 | גראנד פרי | אבו דאבי | איחוד האמירויות הערביות איחוד האמירויות |
| 2011 | גראנד סלאם | ריו דה ז'ניירו | ברזיל ברזיל |
| 2013 | גראנד פרי | סמסון | טורקיה טורקיה |
| 2016 | גראנד סלאם | טיומן | רוסיה רוסיה |
| 2018 | גראנד פרי | האג | הולנד הולנד |
| 2019 | גראנד סלאם | ברזיליה | ברזיל ברזיל |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
מוסא סיסאקו

מוסא סיסאקו (בצרפתית: Moussa Sissako; נולד ב-10 בנובמבר 2000 בקלישי שבצרפת) הוא כדורגלן מאלי המשחק בעמדת הבלם בקבוצת סטנדרד לייז' מליגת העל הבלגית ובנבחרת מאלי.
קריירת מועדונים > פריז סן-ז'רמן

סיסאקו הצטרף למחלקת הנוער של פריז סן-ז'רמן ממחלקת הנוער של ראסינג פריז בשנת 2012. ב-1 ביוני 2018 חתם על החוזה המקצועני הראשון שלו במועדון, עד ל-30 ביוני 2021. בעונות 2017/2018 ו-2018/2019 שיחק סיסאקו בפריז סן-ז'רמן ב', קבוצת המילואים של המועדון, במדיה ערך 24 הופעות ליגה והבקיע שער אחד.
קריירת מועדונים > סטנדרד לייז'

ב-28 בינואר 2020 הושאל סיסאקו למשך חצי עונה לסטנדרד לייז' מליגת העל הבלגית. בסוף העונה עבר למועדון באופן קבוע. ב-3 בפברואר 2021 ערך את הופעת הבכורה שלו במועדון, בניצחון 4-1 על סראינג במסגרת הגביע הבלגי.
קריירה בינלאומית

ב-7 באוקטובר 2021 ערך סיסאקו את הופעת הבכורה שלו בנבחרת מאלי, בניצחון 5-0 על נבחרת קניה במסגרת מוקדמות מונדיאל 2022.
הוא נכלל בסגל נבחרת מאלי לקראת טורניר גביע אפריקה לאומות 2021.
הערות שוליים

↑  Moussa Sissako signs first professional contract באתר הרשמי של פריז סן-ז'רמן, 1 ביוני 2018 (באנגלית)
↑  Moussa Sissako loaned to Standard de Liège באתר הרשמי של פריז סן-ז'רמן, 28 בינואר 2020 (באנגלית)
↑  MOUSSA SISSAKO : LE FRANCO-MALIEN DEVRAIT QUITTER LE PSG POUR LE STANDARD באתר Africa Top Sports, ‏ 9 באפריל 2020 (בצרפתית)
↑  Croky Cup: le Standard domine le RFC Seraing sur un terrain à la limite du praticable (vidéo) באתר RTL Sport, ‏ 3 בפברואר 2021 (בצרפתית)
| נבחרת מאלי – גביע אפריקה לאומות 2021 |
| --- | --- | --- |
|  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה |  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה | מאלי |
מגדל עיזים

מגדל עיזים
מִגדל עיזים הוא סוג של מבנה שטות. בדרך כלל זהו מגדל צר בעל מספר מפלסים וכבש ספירלי חיצוני המאפשר לעיזים לעבור בין המפלסים.
מגדל העיזים הראשון נבנה בסוף המאה ה-19 ביקב Avelada שבפורטוגל ונקרא Torre das Cabras (פורטוגזית: מגדל העיזים). המגדל, שעדיין עומד על תילו, הוא בעל 3 מפלסים, קירותיו בנויים מסלעים הכבש מקורות עץ.
עם השנים, התפשט הרעיון ברחבי העולם, וכיום ניתן למצוא מגדלי עיזים בדרום אפריקה, נורווגיה, ארצות הברית, הממלכה המאוחדת וארגנטינה.
הערות שוליים

↑  Goat Towers: An Idea Whose Time Has Come, Modern Farmer, ‏2014-04-16 (באנגלית אמריקאית)
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
מונטנגרו איירליינס

בואינג 737-500 של מונטנגרו איירליינס
פוקר 100 של מונטנגרו איירליינס
מונטנגרו איירליינס (באנגלית: Montenegro Airlines) הייתה חברת התעופה הלאומית של מונטנגרו. בסיסה היה ממוקם בנמל התעופה פודגוריצה (עם בסיס אחזקה שני בנמל התעופה  Tivat), והיא הפעילה טיסות סדירות ושכר ליעדים באירופה - 21 יעדים ב-9 מדינות כולל דנמרק, צרפת, גרמניה, איטליה, רוסיה, אוסטריה, סלובניה, סרביה, שווייץ ובריטניה.
תולדות החברה

חברת התעופה נוסדה ב-24 באוקטובר 1994 על ידי ממשלת מונטנגרו (אז חלק מהרפובליקה הפדרלית של יוגוסלביה). מטוסה הראשון פוקר F.28 Mk 4000 נרכש בשנת 1996, והיא החלה לטוס במאי 1997. ביולי 1998 רכשה מטוס פוקר F-28 נוסף.
האיסור הזמני שהוטל על החברה לטוס למדינות האיחוד האירופי, במסגרת האמברגו הבינלאומי על סרביה, הוסר באוקטובר 1999, והיא החלה בטיסות לפרנקפורט. באותה שנה הגדילה את יעדיה לציריך, ליובליאנה, סקופיה, איסטנבול, ובודפשט.
באפריל 2000 הצטרפה החברה לארגון חברות התעופה יאט"א, ביוני אותה שנה קבלה את מטוס הפוקר 100 הראשון שלה, עד שנת 2003 רכשה החברה עוד ארבעה מטוסים מדגם זה.
בשנת 2004 הטיסה מונטנגרו איירליינס את הנוסע המיליון שלה, באותה השנה טסו בחברה כ-370,000 נוסעים.
לאחר פירוק סרביה ומונטנגרו בשנת 2006, הפסיקה החברה להפעיל טיסות מסרביה למדינות אחרות (למעט למונטנגרו). 
בין המדינות החדשות לא היה חופש תנועה אווירי, וכך איבדה את אחד הקווים הרווחיים שלה ניש-ציריך. בניסיון לעקוף את האיסור, הקימה מונטנגרו איירליינס חברת תעופה נפרדת רשומה בסרביה בשם מאסטר איירוויז (Master Airways), אולם החברה החדשה לא קבלה רישיון הפעלה מממשלת סרביה.
ביולי 2007 חכרה מחברת הליסינג GECAS שני מטוסי אמבראר E-195, וב-2008 החלה בטיסות למילאנו מלפנסה וללונדון גטוויק.
בספטמבר 2008 הזמינה מאמבראר מטוס E-195 נוסף, אם אופציה לרכישת מטוס נוסף מדגם זה.
בשנת 2009 הודיעה ממשלת מונטנגרו על הפרטת החברה. באפריל אותה השנה פורסם כי אל על מתעניינת ברכישת 30% ממניות מונטנגרו איירליינס, תוכנית זו לא יצאה לפועל. בשנת 2010 פורסם כי ארקיע בוחנת את האפשרות להיכנס כשותפה בחברה.
בדצמבר 2020 הודיעה ממשלת מונטנגרו על סגירת החברה עקב ניהול כושל והפסדים במשך מספר שנים. החברה ביצעה את טיסתה האחרונה ב-26 בדצמבר.
שותפות קוד

למונטנגרו איירליינס היה הסכמי שותפות קוד עם החברות הבאות:
סלובניה אדריה איירווייז (סטאר אלייאנס)
אוסטריה אוסטריאן איירליינס (סטאר אלייאנס)
צרפת אייר פראנס (sky team)
איטליה אליטליה (sky team)
רוסיה S7 איירליינס ׁ(Oneworld)
צי המטוסים

צי המטוסים של החברה, נכון לזמן סגירתה (דצמבר 2020):
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| אמבראר E-195 | 3 | — | 116 | 116 |  |
| פוקר 100 | 1 | — | 102 | 102 |  |
| סה"כ | 4 |  |  |  |  |
פעילות החברה בישראל

החברה הפעילה בעבר מספר טיסות שכר בין נמל התעופה פודגוריצה לנמל התעופה בן-גוריון.
הערות שוליים

↑  Buy Montenegro Airlines Flights, alternativeairlines.com
↑  יסמין גיל, אל על בוחנת רכישת 30% ממונטנגרו איירליינס, באתר כלכליסט, 13 באפריל 2009
↑  יסמין גיל, ארקיע בוחנת כניסה לשותפות במונטנגרו איירליינס, באתר כלכליסט, 2 בנובמבר 2010
↑  "Montenegro Airlines fleet".
מורן רבינוביץ'

מורן רבינוביץ'-בוסקו (נולדה ב-19 בינואר 1981) היא שחיינית עבר ומאמנת שחייה ישראלית. היא אלופת ישראל בשחייה. הייתה שותפה לשיא ישראל במשחי השליחות. בעלת שתי מדליות, כסף וארד מהמכביה.
ביוגרפיה

רבינוביץ' נולדה וגדלה בירושלים. למורן אחות תאומה, שני. היא החלה לשחות בגיל 9 בהפועל ירושלים בהדרכתם של ליאוניד שייחט וימית אבידור. היא קבעה שיאי גילאים במשחה ל-50 מטר פרפר ובמשחה ל-50 מטר גב.
באליפות ישראל בשחייה שנערכה בווינגייט בשנת 1996 זכתה רבינוביץ' בשתי מדליות זהב במשחה ל-100 מטר גב ובמשחה ל-200 מטר גב.
בתחרויות השחייה של המכביה החמש-עשרה שנערכו בווינגייט בשנת 1997 זכתה רבינוביץ' בשתי מדליות, כסף וארד. מדליית כסף במשחה ל-100 מטר גב ומדליית ארד במשחה ל-200 מטר גב.
לאחר שפרשה משחייה תחרותית החלה רבינוביץ' את לימודיה במכון וינגייט, שם קיבלה תואר ראשון ותואר שני. בתום לימודיה החלה לאמן באקדמיה למצוינות בווינגייט בשנים 2012-2006. נוסף לכך, היא אימנה את נבחרת הקדטים של ישראל בשנים 2009-2008 ואת נבחרת הנוער של ישראל 2013-2011. היא מרצה במכללת זינמן במכון וינגייט, רכזת ומרצה בקורסי מדריכים ומאמנים בשחייה.
רבינוביץ' ריכזה את פרויקט אתנה בשחייה, לקידום נשים בספורט בשנים 2011-2007.
חיים אישיים

רבינוביץ' מתגוררת עם משפחתה בכפר סבא. היא נשואה לניר בוסקו, ולהם שני ילדים, גל ואור. כיום, היא עובדת כרכזת תחום שחייה במכללת וינגייט, מלמדת שחייה בסמינר הקיבוצים ומורה לחינוך גופני בתיכון הדסים שליד אבן יהודה.
מדע, טכנולוגיה וחברה

מדע, טכנולוגיה וחברה (STS - Science, Technology and Society) הוא שדה מחקרי בין-תחומי הבוחן את השפעותיהם ההדדיות של פיתוחים מדעים וטכנולוגיים יחד עם גורמים חברתיים ופוליטיים. החוקרים בתחום מעלים שאלות לגבי ההשלכות של התפתחויות מדעיות וטכנולוגיות על החברה והתרבות, וכיצד תפיסות תרבותיות, חברתיות ופוליטיות שונות משפיעות על התפתחות המדע והטכנולוגיה. בנוסף, המחקר בתחום פועל לקידום מעורבות אזרחית וחשיבה ביקורתית לגבי התפתחויות מדעיות וטכנולוגיות.